Ministru kabineta rīkojuma projekta

**“Par valsts īpašuma objekta Kuģu ielā 13, Rīgā, nodošanu privatizācijai”**

sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta rīkojuma projekta „Par valsts īpašuma objekta Kuģu ielā 13, Rīgā, nodošanu privatizācijai” mērķis saskaņā ar likuma "Par valsts un pašvaldību īpašuma objektu privatizāciju" noteikumiem nodot privatizācijai valsts nekustamo īpašumu Kuģu ielā 13, Rīgā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 5.panta pirmā daļa, 6.panta pirmā, otrā un trešā daļa, likuma “Par valsts un pašvaldību īpašuma objektu privatizāciju” (turpmāk - Privatizācijas likums) 12.panta pirmā, otrā, trešā, ceturtā un sestā daļa, Administratīvā procesa likuma 51.pants un 56.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I. Informācija par Rīkojuma projekta sagatavošanas pamatu**Valsts akciju sabiedrībā „Privatizācijas aģentūra” (turpmāk – Privatizācijas aģentūra) 2002.gada 8.februārī saņemts sabiedrības ar ierobežotu atbildību “Jūsu grupa “Arhitekts””, (reģistrācijas Nr.40003540762) privatizācijas ierosinājums par nekustamo īpašumu (kadastra Nr.0100 049 0081) Kuģu ielā 13, Rīgā (turpmāk – Valsts īpašuma objekts). Pamatojoties uz Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma (turpmāk – Pabeigšanas likums) 5.panta sesto daļu, ierosinājums reģistrēts Privatizācijas aģentūras Privatizācijas ierosinājumu reģistrā ar Nr.1.762. Valsts īpašuma objekts sastāv no zemes vienības (zemes vienības kadastra apzīmējums 0100 049 0081) 1189 m2 platībā un būves (būves kadastra apzīmējums 0100 049 0081 001) (turpmāk – Būve). 2001.gada 16.februārī valsts īpašuma objekts ir ierakstīts Rīgas pilsētas zemesgrāmatas nodalījumā Nr.30154 uz Latvijas valsts vārda Izglītības un zinātnes ministrijas personā, bet 2017.gada 13.aprīlī īpašuma tiesības nostiprinātas Latvijas valstij Privatizācijas aģentūras personā. 2002.gada 9.aprīlī, pamatojoties uz Rīgas domes Pilsētas attīstības departamenta 2002.gada 13.marta izziņu Nr.DA – 02/177 un inventarizācijas dokumentiem, Rīgas pilsētas zemesgrāmatas nodalījumā Nr.30154 tika grozīts Būves nosaukums no “4-stāvu mācību iestāde” uz “4-stāvu dzīvojamā ēka”.Attiecīgi saskaņā ar Ministru kabineta 2002.gada 4.septembra rīkojumu Nr.490 “Par valsts dzīvojamo māju nodošanu privatizācijai” (turpmāk – Rīkojums Nr.490) pielikuma 23.punkts valsts īpašuma objekts saskaņā ar likumu “Par valsts un pašvaldību dzīvojamo māju privatizāciju” tika nodots Centrālajai dzīvojamo māju privatizācijas komisijai (turpmāk – Komisija) privatizācijai.2008.gada 3.aprīlī stājies spēkā Rīgas apgabaltiesas Civillietu tiesu kolēģijas 2008.gada 27.februāra spriedums lietā Nr.C04306905 (turpmāk – Spriedums), ar kuru Rīgas tiesas apgabala virsprokurora prasība Latvijas valsts interesēs Latvijas Republikas Izglītības un zinātnes ministrijas personā tika daļēji apmierināta un par spēkā neesošiem atzīti: 1) Komisijas 2002.gada 26.novembra lēmums Nr.24-n/p “Par neapdzīvojamās telpas nodošanu īpašumā līdz dzīvojamās mājas privatizācijai”;2) 2003.gada 7.februārī izsniegtā SIA “Jūsu grupa “Arhitekts”” Apliecība par īpašuma tiesībām uz neapdzīvojamo telpu līdz dzīvojamas mājas privatizācijai; 3) Komisijas 2003.gada 23.decembra lēmums Nr.23-i/p “Par izsoļu protokolu apstiprināšanu, pirkuma līgumu slēgšanu un dzīvokļu nodošanu īpašumā līdz dzīvojamās mājas privatizācijai”;4) 2004.gada 22.janvārī izsniegtās SIA “Jūsu grupa “Arhitekts”” Izziņas par īpašuma tiesībām uz valsts īpašuma objekta dzīvokļiem Nr.13 un Nr.14, līdz dzīvojamas mājas privatizācijai.Spriedumā tika konstatēs, ka Būves tehniskās inventarizācijas lietā Būves nosaukums un galvenais lietošanas veids (no “Mācību iestāde” uz “Dzīvojamā māja”) mainīts bez tiesiska pamata un, ka Nekustamais īpašums nav dzīvojamā māja, līdz ar to tā nevar tikt privatizēta saskaņā ar likumu “Par valsts un pašvaldību dzīvojamo māju privatizāciju”.Nekustamā īpašuma valsts kadastra informācijas sistēmā ir atjaunots iepriekšējais Būves galvenais lietošanas veids “Skolas, universitātes un zinātniskajai pētniecībai paredzētās ēkas”, kā arī Būves nosaukums “Mācību iestāde”, un dzēsti dati par Valsts īpašuma objekta dzīvokli Nr.13 (kadastra Nr.01003490873) un Nr.14 (kadastra Nr.01003490872), neapdzīvojamo telpu (kadastra Nr.01003490863) un to īpašniekiem.Sabiedrība ar ierobežotu atbildību “Jūsu grupa “Arhitekts” 2011.gada 7.decembrī Rīgas apgabaltiesā cēla prasību par īpašuma tiesību atzīšanu uz Valsts īpašuma objektu. 2017.gada 15.maijā stājies spēkā Augstākās tiesas Civillietu tiesu palātas 2016.gada 20.septembra spriedums lietā Nr.C04160512, ar kuru sabiedrības ar ierobežotu atbildību “Jūsu grupa “Arhitekts”” prasība par īpašuma tiesību atzīšanu uz valsts īpašuma objektu tika noraidīta.Ievērojot minēto, kā arī saņemto privatizācijas ierosinājumu valsts īpašuma objekts ir svītrojams no Rīkojuma Nr.490 kā īpašums, kas privatizējams saskaņā ar likumu “Par valsts un pašvaldību dzīvojamo māju privatizāciju” un nododams privatizācijai saskaņā ar Privatizācijas likumu.Lai izvērtētu vai nekustamais īpašums Kuģu ielā 13, Rīgā, kadastra Nr.01000490081, nepieciešams valsts pārvaldes funkciju vai valsts vai pašvaldības komercdarbības veikšanai saskaņā ar Valsts pārvaldes likumu, Ministru kabineta rīkojuma projekts tiek izsludināts Valsts sekretāru sanāksmē. Gadījumā, ja kādai institūcijai minētais valsts īpašuma objekts būs nepieciešams valsts pārvaldes uzdevumu izpildei, tad konkrētai institūcijai būs jāsagatavo atteikums nodot to privatizācijai. Atbilstoši Valsts un pašvaldību īpašumu privatizācijas un privatizācijas sertifikātu izmantošanas pabeigšanas likuma 6.panta otro un piekto daļu Ministru kabinets ir tā institūcija, kas pieņem gala lēmumu par noteikta valsts īpašuma objektu nodošanu vai atteikumu nodot privatizācijai.**II. Informācija par valsts īpašuma objektu****1. Valsts īpašuma objekta sastāvs:** 1.1. zemes vienība (zemes vienības kadastra apzīmējums 0100 049 0081) ar kopējo platību 1189 m2;1.2. būve (būves kadastra apzīmējums 0100 049 0081 001) ar kopējo platību 3641,90 m2.**2. Īpašuma tiesības:**Valsts īpašuma objekts ir ierakstīts Rīgas pilsētas zemesgrāmatas nodalījumā Nr.30154 uz Latvijas valsts vārda Privatizācijas aģentūras personā.**3. Valdītājs:**Saskaņā ar 2010.gada 10.maija pieņemšanas nodošanas aktu, kas noslēgts starp Būvniecības, enerģētikas un mājokļu valsts aģentūru un Privatizācijas aģentūru, valsts īpašuma objektu Privatizācijas aģentūras pārņēma savā valdījumā no Būvniecības, enerģētikas un mājokļu valsts aģentūras.**4. Noma:**2001.gada 16.oktobrī starp Izglītības un zinātnes ministriju un sabiedrību ar ierobežotu atbildību “Jūsu grupa “Arhitekts”” (reģistrācijas Nr.40003540762) noslēgts valsts īpašuma objekta nomas līgums (turpmāk – Nomas līgums), ar termiņu - līdz 2021.gada 18.oktobrim.2002.gada 13.februārī Rīgas pilsētas zemesgrāmatas nodalījumā Nr.30154 nostiprinātas sabiedrības ar ierobežotu atbildību “Jūsu grupa “Arhitekts”” nomas tiesības uz Nekustamo īpašumu līdz 2021.gada 18.oktobrim. **5. Pirmpirkuma tiesības:**Saskaņā ar likuma “Par valsts un pašvaldību īpašuma objektu privatizāciju” 17.panta pirmās daļas 2.punktu privatizējamā valsts īpašuma objekta nomniekam ir tiesības uz privatizējamā valsts īpašuma objekta pirmpirkumu, ja viņš nomā visu privatizējamo objektu ilgāk par vienu gadu un šis Nomas līgums ir reģistrēts likumā paredzētajā kārtībā un nomniekam nav nomas maksas parādu. |
| 3. | Projekta izstrādē iesaistītās institūcijas un publiskas personas kapitālsabiedrības | Privatizācijas aģentūra un Ekonomikas ministrija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Jautājuma būtība skar Ministru kabineta tiesības pieņemt lēmumu nodot privatizācijai valsts īpašuma objektus, pamatojoties uz Privatizācijas likuma 12.panta pirmo, otro, trešo, ceturto un sesto daļu, 66.panta pirmo daļu un Pabeigšanas likuma 6.panta pirmo un trešo daļu. Līdz ar to šis jautājums neparedz ieviest izmaiņas, kas varētu ietekmēt sabiedrības intereses. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Izdarīt Rīkojumā Nr.490 grozījumu un svītrot pielikuma 23.punktu.Saistītais Ministru kabineta rīkojuma projekts “Grozījums Ministru kabineta 2002.gada 4.septembra rīkojumā Nr.490 “Par valsts dzīvojamo māju nodošanu privatizācijai”” ir izsludināts Valsts sekretāru sanāksmē 2018.gada 15.martā (protokols Nr.11, §25). |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Privatizācijas aģentūra  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Privatizācijas aģentūra veiks savas funkcijas, kas noteiktas normatīvajos aktos.Saistībā ar Rīkojuma projekta izpildi nav plānots radīt jaunas valsts pārvaldes institūcijas vai likvidēt esošās valsts pārvaldes institūcijas, vai reorganizēt esošās valsts pārvaldes institūcijas. |
| 3. | Cita informācija | Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |

**Ministru prezidenta biedrs,**

**ekonomikas ministrs Arvils Ašeradens**

**Vīza: Valsts sekretārs Ēriks Eglītis**

Lenša 67013286, Indra.Lensa@em.gov.lv